પ્રણયભાઈ, સૌ પ્રથમતો મારા કાર્યભારણ વિષે ચિંતા કરવા બદલ ઘણો આભાર, અને તેને ઓછું કરવા માટેની તમારી ઇચ્છુકતા દર્શાવવા બદલ વળી તેથી વધુ આભાર. સાથે સાથે એ વાતની માફી પણ માંગી લઉં કે ઉપરનો સંદેશો અધુરો રહી ગયો હતો. મારો લખવા પાછળનો ભાવ એ હતો કે મેં કરેલા ફેરફારો જોશો તો તમને જાણ થશે કે આવું કેવી રીતે કરવું. કદાચ તે રીતે જાણકારી મેળવવા માટે તમે ટેવાયેલા નહી હોવ તેવું મેં ધાર્યું નહોતું. તો હવે વિગતે સમજાવું. જો તમે કોઈ પાનામાં કડી બદલો, તો જે તે લેખનું નામ પણ બદલવું પડે. દા.ત. તમે પાલનપુર લેખમાં 'અકેસણ (તા. પાલનપુર)'નું બદલીને 'આકેસણ (તા. પાલનપુર)' કર્યું હોય તો તમારે 'અકેસણ (તા. પાલનપુર)' નામે બનેલા મૂળ લેખમાં જઈને તે લેખનું નામ પણ બદલવું પડે. તેમ કરવા માટે લેખની ઉપર જ્યાં વાંચો, ફેરફાર કરો, ઈતિહાસ એવા પર્યાયો છે, તેની બાજુમાં એક ડ્રોપડાઉન લિસ્ટ છે, જે ઉંધા ત્રિકોણ પર ક્લિક કરવાથી ખુલશે. આ લિસ્ટમાં 'ખસેડો' પર્યાય જોવા મળશે. પર્યાય પર ક્લિક કરવાથી તે લેખનું શીર્ષક બદલવા માટેનું પાનું ખુલશે. તેમાં તમે 'આકેસણ (તા. પાલનપુર)' લખીને એ લેખનું શીર્ષક બદલી શકશો. આ વખતે કારણ આપવું હોય તો આપી શકો છો, અને નીચે પાછળ દિશા સૂચન છોડો લખેલું હશે, જેના પહેલા તમને ટિકબોક્સ જોવા મળશે. આ બોક્સમાંથી ટિક (ખરાંની નિશાની) કાઢી નાંખશો. આટલું કર્યા પછી, લેખમાં જઈને પણ તેમાં જ્યાં-જ્યાં અકેસણ લખ્યું હોય ત્યાં આકેસણ કરવાનું ભુલાય નહી. દરેક લેખમાં ઓછામાં ઓછી બે વાર જે તે ગામનું નામ જોવા મળશે. આશા છે કે હું તમને સમજાવવામાં સફળ રહ્યો હોઈશ અને હવે મારો કાર્યભાર ઓછો થઈ જશે.--ધવલચર્ચા/યોગદાન ૧૧:૫૨, ૨૫ મે ૨૦૧૧ (UTC)